**MESTSKÁ ČASŤ KOŠICE – SÍDLISKO KVP**

**Informatívna správa o zrealizovaných rozpočtových opatreniach za obdobie**

**august – október 2017**

V súlade s ustanoveniami § 7 – Použitie rozpočtových prostriedkov v Zásadách nakladania s finančnými prostriedkami Mestskej časti Košice – Sídlisko KVP boli za obdobie august – október 2017 zrealizované rozpočtové opatrenia, a to:

* **august 2017- zmeny vo výdavkovej časti bežného rozpočtu**
* ***Podprogram 9.1: Administratíva; Podprogram 2.4: Hospodárska správa, prevádzka a údržba budov –*** zmena rozpočtu medzi položkami 635 a 637 v sume 230,- € bola z dôvodu riešenia havarijného stavu na zabezpečovacom zariadení, kde z pultu centralizovanej ochrany PZ SR boli niekoľkokrát bezdôvodne hlásené narušenia budovy MieÚ. Z uvedeného dôvodu bolo potrebné tento stav spôsobený opotrebovaním zastaraného zabezpečovacieho zariadenia bezodkladne odstrániť. Okamžité odstránenie daného stavu bolo možné iba rýchlym zásahom a sprevádzkovaním zabezpečovacieho zariadenia do takého stavu, aby chybou v zabezpečovacom zariadení neboli zbytočné hlásenia o narušení budovy MieÚ.
* **september 2017- zmeny v príjmovej a vo výdavkovej časti bežného a kapitálového rozpočtu**

V súlade s **§** 14 ods. 1 zák. č. 583/2004 o rozpočtových pravidlách územnej samosprávy boli rozpočtované finančné prostriedky v príjmovej a výdavkovej časti bežného rozpočtu. Zmena rozpočtu bola realizovaná na základe schválených účelových finančných prostriedkov Mestom Košice v rámci podielovej dane za psa vo výške 15 130,- €. Výdavky súvisiace s chovom psov boli účelovo určené na technické zhodnotenie mobilného výbehu pre psov v sume 3 786,- € (osadenie výcvikových prvkov pre psov, osadenie druhej bráničky) a na oplotenie detského ihriska Jasuschova – Bauerova v sume 5 460,- € ako investičné výdavky. V rámci bežných výdavkov boli finančné prostriedky v sume 5 884,- € určené na nákup vreck do košov na psie exkrementy, nákup vrec na zber odpadu pri košoch na psie exkementy, náradia na zber psích exkrementov, zabezpečenia osvety pre obyvateľov mestskej časti - držiteľov psov, ktorá súvisí s chovom psov v rámci kampane mestskej časti s výchovno-vzdelávacím zameraním (grafika a tlač plagátov, výroba tabúľ a ich osadenie na prístrešky na kontajnery, nákup motivačných prvkov pre držiteľov psov) , na kosenie plôch venčovísk a na inšpektora verejného poriadku.

* **október 2017 - zmeny v príjmovej a vo výdavkovej časti bežného rozpočtu**

V súlade s **§** 14 ods. 1 zák. NR SR č. 583/2004 Z.z. o rozpočtových pravidlách územnej samosprávy boli rozpočtované finančné prostriedky na financovanie volieb do orgánov samosprávnych krajov v príjmovej a výdavkovej časti rozpočtu v sume 5 040,- € - I. časť a v sume 7 064,- € - II. časť

V súlade s **§** 14 ods. 1 zák. č. 583/2004 o rozpočtových pravidlách územnej samosprávy boli rozpočtované finančné prostriedky na základe schválených účelových finančných prostriedkov Mestom Košice v príjmovej a výdavkovej časti rozpočtu na:

* revitalizáciu športového ihriska na Starozagorskej ul. v sume 11 060,- €, vybudovanie chodníka na Starozagorskej 6 v sume 12 000,- €, rekonštrukciu dopadovej plochy na detskom ihrisku Dénešova 35 v sume 12 270,- €, vybudovanie workoutového ihriska v sume 10 000,- €, dobudovanie nových a rekonštrukciu existujúcich chodníkov na dopravnom ihrisku v sume 3 370,- €, rekonštrukciu detského ihriska Klimkovičova – Čordákova v sume 1 300,- € (čiastková úhrada).
* **Podprogram 7.6: Menšie obecné služby** – zmena rozpočtu v rámci položky 633 v sume 100,- € bola z dôvodu potreby zabezpečiť nákup osobných ochranných pracovných prostriedkov pre zamestnancov na § 54.
* **Program 9: Administratíva -** zmena rozpočtu v rámci položky 633 v sume 18,- € bola z dôvodu potreby opraviť poškodenú kancelársku stoličku.
* **Prvok 3.4.2: Evidencia chovu zvierat –** sebakontrolou bolo zistené chybné určenie podpoložky pri nákupe motivačných prvkov pre držiteľov psov pri rozpočtovaní účelovo určených prostriedkov od Mesta Košice v rámci podielovej dani za psa. Išlo o presun v rámci účelovo určených prostriedkov v sume 1 000,- € z podpoložky transfer jednotlivcovi na konkurzy a súťaže, kde sa účtuje nákup vecných darov.

Spracovala: Ing. Ľudmila Nogová