***Miestne zastupiteľstvo Mestskej časti Košice-Sídlisko KVP***

***Uznesenia***

z pokračovania XXX. rokovania Miestneho zastupiteľstva Mestskej časti Košice-Sídlisko KVP konaného dňa 28. novembra 2017

číslo

344 Voľba zástupcu starostu - poslanecký návrh

345/a,b Správa kontrolórky mestskej časti

346 Potvrdenie uznesenia č. 327 z XXIX. rokovania MieZ zo dňa 10.10.2017

- poslanecký návrh

347 Potvrdenie uznesenia č. 328/a z XXIX. rokovania MieZ zo dňa 10.10.2017

- poslanecký návrh

348 Potvrdenie uznesenia č. 328/b z XXIX. rokovania MieZ zo dňa 10.10.2017

- poslanecký návrh

349 Potvrdenie uznesenia č. 329 z XXIX. rokovania MieZ zo dňa 10.10.2017

- poslanecký návrh

350 Senior dom - poslanecký návrh

351 Športovo - rekreačný areál Drocárov park - poslanecký návrh

352 Zrušenie zmluvy o poskytovaní právnych služieb - poslanecký návrh

353/a,b,c,d Rôzne - poslanecký návrh

**Miestne zastupiteľstvo Mestskej časti Košice-Sídlisko KVP**

**U z n e s e n i e**

**z pokračovania XXX. rokovania Miestneho zastupiteľstva Mestskej časti Košice-Sídlisko**

**KVP zo dňa 28. novembra 2017 v mimoriadnom termíne číslo : 344**

Voľba zástupcu starostu - poslanecký návrh

Miestne zastupiteľstvo Mestskej časti Košice - Sídlisko KVP, v súlade s platnými ústavnými zákonmi, zákonmi a ostatnými všeobecne záväznými právnymi predpismi, ako aj v  zmysle ustanovenia § 15a, ods. 1 zákona SNR č. 401/1990 Zb. o  meste Košice v  znení neskorších predpisov s  použitím § 13b, ods. 1 zákona SNR č. 369/1990 Zb. o obecnom zriadení v  znení neskorších predpisov,

**1 . volí**

Ing. Máriu Gamcovú, PhD. do funkcie zástupcu starostu Mestskej časti Košice – Sídlisko KVP s účinnosťou od 01. 12. 2017,

**2 . schvaľuje**

zástupcovi starostu Mestskej časti Košice - Sídlisko KVP Ing. Márii Gamcovej, PhD., odmenu vo výške 316,00 € mesačne s účinnosťou od 01. 12. 2017 .

Ing. Alfonz Halenár

starosta mestskej časti

Podpísal dňa : -

Za správnosť : JUDr. Magdaléna Balážová

Výkon tohto uznesenia starosta Mestskej časti Košice–Sídlisko KVP podľa § 13 ods. 6 zákona SNR č. 369/1990 Zb. o obecnom zriadení v znení neskorších predpisov pozastavuje dňa 07.12.2017 pretože sa domnieva, že je pre mestskú časť zjavne nevýhodné.

Dôvody zjavnej nevýhodnosti:

Z dôvodu porušenia zákona SNR č. 369/1990 Zb. o obecnom zriadení v znení neskorších predpisov, bola pani poslankyňa Gamcová odvolaná z postu zástupcu starostu s účinnosťou od 01.08.2017.

Dôvodom pre jej odvolanie bolo podpísanie uznesení z rokovania MieZ zo dňa 18.04.2017 v spolupráci s právnym oddelením a za chrbtom starostu Ing. Alfonza Halenára. Porušenie zákona bolo konštatované aj prokurátorom.

Miestne zastupiteľstvo by malo cítiť zodpovednosť, aby vo volených funkciách nepôsobili osoby, ktoré porušili zákon o obecnom zriadení.

Ing. Alfonz Halenár, v. r.

starosta mestskej časti

**Miestne zastupiteľstvo Mestskej časti Košice-Sídlisko KVP**

**U z n e s e n i e**

**z pokračovania XXX. rokovania Miestneho zastupiteľstva Mestskej časti Košice-Sídlisko**

**KVP zo dňa 28. novembra 2017 v mimoriadnom termíne číslo : 345/a**

Správa kontrolórky mestskej časti

Miestne zastupiteľstvo Mestskej časti Košice-Sídlisko KVP

**berie na vedomie**

Správu o kontrolnej činnosti kontrolórky Mestskej časti Košice-Sídlisko KVP za obdobie od

12. 09. 2017 do zasadnutia MieZ dňa 27. 11. 2017.

Ing. Alfonz Halenár, v. r.

starosta mestskej časti

Podpísal dňa : 29. 11. 2017

Za správnosť : JUDr. Magdaléna Balážová

**Miestne zastupiteľstvo Mestskej časti Košice-Sídlisko KVP**

**U z n e s e n i e**

**z pokračovania XXX. rokovania Miestneho zastupiteľstva Mestskej časti Košice-Sídlisko**

**KVP zo dňa 28. novembra 2017 v mimoriadnom termíne číslo : 345/b**

Správa kontrolórky mestskej časti

Miestne zastupiteľstvo Mestskej časti Košice-Sídlisko KVP

**berie na vedomie**

Návrh plánu kontrolnej činnosti kontrolórky mestskej časti na obdobie od 1. januára 2018

do 30. júna 2018.

Ing. Alfonz Halenár, v. r.

starosta mestskej časti

Podpísal dňa : 29. 11. 2017

Za správnosť : JUDr. Magdaléna Balážová

**Miestne zastupiteľstvo Mestskej časti Košice-Sídlisko KVP**

**U z n e s e n i e**

**z pokračovania XXX. rokovania Miestneho zastupiteľstva Mestskej časti Košice-Sídlisko**

**KVP zo dňa 28. novembra 2017 v mimoriadnom termíne číslo : 346**

Potvrdenie uznesenia č. 327 z XXIX. rokovania MieZ zo dňa 10.10.2017

- poslanecký návrh

Miestne zastupiteľstvo Mestskej časti Košice-Sídlisko KVP, v súlade s platnými ústavnými zákonmi, zákonmi a ostatnými všeobecne záväznými právnymi predpismi,

**potvrdzuje uznesenie**

Miestneho zastupiteľstva č. 327 z XXIX. rokovania MieZ zo dňa 10. 10. 2017.

Ing. Alfonz Halenár

starosta mestskej časti

Podpísal dňa : -

Za správnosť : JUDr. Magdaléna Balážová

**Miestne zastupiteľstvo Mestskej časti Košice-Sídlisko KVP**

**U z n e s e n i e**

**z pokračovania XXX. rokovania Miestneho zastupiteľstva Mestskej časti Košice-Sídlisko**

**KVP zo dňa 28. novembra 2017 v mimoriadnom termíne číslo : 347**

Potvrdenie uznesenia č. 328/a z XXIX. rokovania MieZ zo dňa 10.10.2017

- poslanecký návrh

Miestne zastupiteľstvo Mestskej časti Košice-Sídlisko KVP, v súlade s platnými ústavnými zákonmi, zákonmi a ostatnými všeobecne záväznými právnymi predpismi

**potvrdzuje uznesenie**

Miestneho zastupiteľstva č. 328/a z  XXIX. rokovania MieZ zo dňa 10. 10. 2017, časť a) s  týmto textom: „Žiada zverejniť MieZ všetky písomné záznamy z  kontrol vykonaných pri stavbe Senior domu od roku 2013 až doteraz (v plnom rozsahu)“.

Ing. Alfonz Halenár

starosta mestskej časti

Podpísal dňa : -

Za správnosť : JUDr. Magdaléna Balážová

**Miestne zastupiteľstvo Mestskej časti Košice-Sídlisko KVP**

**U z n e s e n i e**

**z pokračovania XXX. rokovania Miestneho zastupiteľstva Mestskej časti Košice-Sídlisko**

**KVP zo dňa 28. novembra 2017 v mimoriadnom termíne číslo : 348**

Potvrdenie uznesenia č. 328/b z XXIX. rokovania MieZ zo dňa 10.10.2017

- poslanecký návrh

Miestne zastupiteľstvo Mestskej časti Košice-Sídlisko KVP, v súlade s platnými ústavnými zákonmi, zákonmi a ostatnými všeobecne záväznými právnymi predpismi

**potvrdzuje uznesenie**

Miestneho zastupiteľstva č. 328/b z XXIX. rokovania MieZ zo dňa 10. 10. 2017.

Ing. Alfonz Halenár

starosta mestskej časti

Podpísal dňa : -

Za správnosť : JUDr. Magdaléna Balážová

**Miestne zastupiteľstvo Mestskej časti Košice-Sídlisko KVP**

**U z n e s e n i e**

**z pokračovania XXX. rokovania Miestneho zastupiteľstva Mestskej časti Košice-Sídlisko**

**KVP zo dňa 28. novembra 2017 v mimoriadnom termíne číslo : 349**

Potvrdenie uznesenia č. 328/b z XXIX. rokovania MieZ zo dňa 10.10.2017

- poslanecký návrh

Miestne zastupiteľstvo Mestskej časti Košice-Sídlisko KVP, v súlade s platnými ústavnými zákonmi, zákonmi a ostatnými všeobecne záväznými právnymi predpismi

**potvrdzuje uznesenie**

Miestneho zastupiteľstva č. 329 z XXIX. rokovania MieZ zo dňa 10. 10. 2017.

Ing. Alfonz Halenár

starosta mestskej časti

Podpísal dňa : -

Za správnosť : JUDr. Magdaléna Balážová

**Miestne zastupiteľstvo Mestskej časti Košice-Sídlisko KVP**

**U z n e s e n i e**

**z pokračovania XXX. rokovania Miestneho zastupiteľstva Mestskej časti Košice-Sídlisko**

**KVP zo dňa 28. novembra 2017 v mimoriadnom termíne číslo : 350**

Senior dom - poslanecký návrh

Miestne zastupiteľstvo Mestskej časti Košice-Sídlisko KVP, v súlade s platnými ústavnými zákonmi, zákonmi a ostatnými všeobecne záväznými právnymi predpismi

**I. konštatuje,**

že rozostavaná stavba **-** Senior dom v  Drocárovom parku je v  havarijnom stave z  dôvodu opakovaného nedodržiavania nájomnej zmluvy zo strany nájomcu, o  čom boli starosta aMiestny úrad MČ v minulosti dostatočne upozorňovaní zo strany kontrolórky MČ ako aj  aktivitami miestneho zastupiteľstva,

**II. žiada starostu** MČ Košice-Sídlisko KVP

**a)** aby okamžite vyzval nájomcu na uvedenie existujúceho stavu do súladu s nájomnou zmluvou, splnenie si všetkých povinností z  nej vyplývajúce a  najmä bezodkladné zabezpečenie objektu proti poškodeniu a znehodnoteniu, a to najneskôr do konca r. 2017,

Zodpovedný: starosta MČ Termín: 30. 11. 2017

**b)** aby v prípade, že nájomca na výzvu podľa uznesenia v  časti II. a) nebude reagovať, alebo si naďalej nebude plniť povinnosti vyplývajúce z  nájomnej zmluvy, vykonal všetky právne kroky vedúce k  ukončeniu zmluvného vzťahu s nájomcom odstúpením od zmluvy v  termíne do 31. 01. 2018 a  následne zabezpečil vyčíslenie škôd spôsobených nájomcom na majetku MČ z titulu nedodržiavania povinností vyplývajúcich zo zmluvného vzťahu.

Zodpovedný : starosta MČ Termín : v texte

Ing. Alfonz Halenár

starosta mestskej časti

Podpísal dňa : -

Za správnosť : JUDr. Magdaléna Balážová

Výkon tohto uznesenia starosta Mestskej časti Košice–Sídlisko KVP podľa § 13 ods. 6 zákona SNR č. 369/1990 Zb. o obecnom zriadení v znení neskorších predpisov pozastavuje dňa 07.12.2017 pretože sa domnieva, že  je pre mestskú časť zjavne nevýhodné.

Dôvody rozporu zjavnej nevýhodnosti :

Vyjadrenie, že sa jedná o havarijný stav stavby nemá oporu v ničom, pretože k takémuto vyjadreniu je potrebné doložiť technickú dokumentáciu, ktorá by zhodnotila technický stav stavby. Pre tento účel Mestská časť Košice - Sídlisko  KVP navrhuje do rozpočtu na rok 2018 vypracovanie statického posudku stavu rozostavanej stavby.

Nájomca pán Vancák bol opakovane vyzvaný na uvedenie existujúceho stavu do súladu s nájomnou zmluvou . Ku dňu 30.11.2017 mal byť objekt po kolaudácií, mali byť ukončené všetky stavebné a iné činnosti súvisiace s nájomnou zmluvou. Tento termín nebol dodržaný.

Nájomca pán Vancák bol opakovane vyzývaný na zabezpečenie stavby na prezimovanie, no k tomuto kroku doposiaľ neboli vykonané žiadne potrebné úkony. Pán Vancák sa písomne zaviazal predložiť návrh na vykonanie úkonov k prezimovaniu stavby, avšak tento svoj záväzok nesplnil.

V časti II. po b) ide o politické vyhlásenie, jediný orgán mestskej časti, ktorý je oprávnený odstupovať od zmluvy - je starosta mestskej časti.

Ing. Alfonz Halenár, v. r.

starosta mestskej časti

- 2 -

**Miestne zastupiteľstvo Mestskej časti Košice-Sídlisko KVP**

**U z n e s e n i e**

**z pokračovania XXX. rokovania Miestneho zastupiteľstva Mestskej časti Košice-Sídlisko**

**KVP zo dňa 28. novembra 2017 v mimoriadnom termíne číslo : 351**

Športovo - rekreačný areál Drocárov park - poslanecký návrh

Miestne zastupiteľstvo MČ Košice-Sídlisko KVP

**žiada** starostu MČ Košice-Sídlisko KVP, aby neodkladne:

1. vypísal verejno-obchodnú súťaž na odpredaj mobilnej ľadovej plochy vrátane príslušenstva, kde v podmienkach VOS je jediným kritériom najvyššia ponúkaná suma za odpredaj, nie však menej, ako je hodnota MĽP a jej príslušenstva podľa znaleckého posudku,
2. vypísal verejno-obchodnú súťaž na prenájom športovo-relaxačného areálu (tenisový kurt, ihrisko po MĽP a zázemie) v areáli Drocárovho parku, kde v podmienkach VOS je jediným kritériom najvyššia ponúkaná suma/mesiac za prenájom areálu, nie však menej, za akú sa v tom čase a na tom mieste obvykle prenecháva do nájmu na dohodnutý účel hnuteľná, alebo nehnuteľná vec toho istého druhu alebo porovnateľná,
3. zriadil výberovú komisiu, ktorej členovia budú minimálne traja poslanci MiZ pri MČ Košice–Sídlisko KVP a to poslanec Harajda, poslanec Takáč a poslanec Tóth, ktorí sa zúčastnia vyhodnotenia verejno-obchodnej súťaže na odpredaj MĽP vrátane príslušenstva a verejno-obchodnej súťaže na prenájom športovo-relaxačného areálu v Drocárovom parku s hlasom rozhodujúcim.

Zodpovedný : starosta MČ Termín: 15.12.2017

Ing. Alfonz Halenár

starosta mestskej časti

Podpísal dňa : -

Za správnosť : JUDr. Magdaléna Balážová

Výkon tohto uznesenia starosta Mestskej časti Košice–Sídlisko KVP podľa § 13 ods. 6 zákona SNR č. 369/1990 Zb. o obecnom zriadení v znení neskorších predpisov pozastavuje dňa 07.12.2017 pretože sa domnieva, že je pre mestskú časť zjavne nevýhodné.

Dôvody rozporu zjavnej nevýhodnosti :

Uznesenie v časti a) nedáva právnu oporu pre začatie akýchkoľvek konaní.

Vyššie spomenuté uznesenie v časti b) obsahuje jediné kritérium, ktorým je najvyššia ponúknutá cena prenájom areálu. Vo vyššie spomenutom uznesení nie je určená špecifikácia predmetu a účelu VOS ktoré by malo ohraničovať, aký podnikateľský plán má byť a môže byť realizovaný v rámci danej VOS na prenájom areálu, či je to možné zameranie na športové aktivity alebo je možné využitie na iné podnikateľské aktivity.

Táto skutočnosť má zásadný vplyv na možný budúci nájom, pretože ak by sa areál mohol využívať komerčne na akýkoľvek účel, mohla by prenajímaná nehnuteľnosť utrpieť na opotrebovaní

a hodnote. Odhliadnuc od skutočnosti, že v okolí areálu sú situované obytné bloky, užívateľský komfort obyvateľov priľahlých blokov by mohol utrpieť na kvalite života.

Rovnaká situácia by však mohla nastať pri nevhodnom výbere nájomcu pri športovom zameraní, nakoľko areál je špecifický pre určitý účel a niektoré športové aktivity a spôsob ich organizácie sú zaťažené rôznym rozsahom hlučnosti a návštevnosťou.

Vzhľadom k vyššie uvedenému, jediná výhrada k najvyššej cenovej ponuke sa javí ako nevýhodná pre mestskú časť KVP a preto je spomínané uznesenie potrebné upresniť a špecifikovať účel možného budúceho nájmu tak, aby sme v budúcnosti predišli možným sťažnostiam vlastníkov okolitých obytných blokov.

Ing. Alfonz Halenár, v. r.

starosta mestskej časti

- 2 -

**Miestne zastupiteľstvo Mestskej časti Košice-Sídlisko KVP**

**U z n e s e n i e**

**z pokračovania XXX. rokovania Miestneho zastupiteľstva Mestskej časti Košice-Sídlisko**

**KVP zo dňa 28. novembra 2017 v mimoriadnom termíne číslo : 352**

Zrušenie zmluvy o poskytovaní právnych služieb - poslanecký návrh

Miestne zastupiteľstvo Mestskej časti Košice-Sídlisko KVP

**žiada** starostu MČ Košice-Sídlisko KVP,

aby neodkladne vypovedal zmluvu pod označením 48/2017 o poskytovaní právnych služieb medzi MČ Košice–Sídlisko KVP v zastúpení starostom Ing. Alfonzom Halenárom ako objednávateľom a  advokátom Mgr. Petrom Kavuličom ako poskytovateľom právnych služieb.

Zodpovedný : starosta MČ Termín: 15. 12. 2017

Ing. Alfonz Halenár

starosta mestskej časti

Podpísal dňa : -

Za správnosť : JUDr. Magdaléna Balážová

Výkon tohto uznesenia starosta Mestskej časti Košice–Sídlisko KVP podľa § 13 ods. 6 zákona SNR č. 369/1990 Zb. o obecnom zriadení v znení neskorších predpisov pozastavuje dňa 07.12.2017 pretože sa domnieva, že je pre mestskú časť zjavne nevýhodné.

Dôvody zjavnej nevýhodnosti:

Zmluva č. 48/2017 o poskytovaní právnych služieb externým právnym poradcom vo veciach právneho poradenstva a zastupovania mestskej časti je v súlade s Organizačným poriadkom Miestneho úradu MČ Košice-Sídlisko KVP a obsahovou náplňou jednotlivých oddelení a referátov a náplňou práce jednotlivých zamestnancov. Ide o poskytovanie služieb, ktoré nie sú zabezpečené zamestnancami mestskej časti. Poskytovanie právnej súčinnosti a informácií zamestnancom mestskej časti a poslancom vo veciach týkajúcich sa samosprávy je v pracovnej náplni vedúcej právneho oddelenia. Zastupovanie mestskej časti navonok, nie je v kompetencii právneho oddelenia. V prípade neplatnosti takejto zmluvy a nutnosti zastupovania mestskej časti v súdnom spore, si mestská časť na zabezpečenie služby musí najať advokátsku kanceláriu za komerčné ceny (napr. hodinová sadzba za poskytovanie právnych služieb u niektorých advokátov je 190 eur plus DPH).

Platná právna úprava v § 15 ods. 2 písm. f) zákona SNR č. 401/1990 Zb. o meste Košice s použitím § 13 ods. 4 písm. d) zákona SNR č. 369/1990 Zb. o obecnom zriadení v znení neskorších predpisov, zveruje kompetenciu vydania organizačného poriadku a uzatvárania zmluvných vzťahov štatutárnemu orgánu mestskej časti, t.j. starostovi.

Ing. Alfonz Halenár, v. r.

starosta mestskej časti

**Miestne zastupiteľstvo Mestskej časti Košice-Sídlisko KVP**

**U z n e s e n i e**

**z pokračovania XXX. rokovania Miestneho zastupiteľstva Mestskej časti Košice-Sídlisko**

**KVP zo dňa 28. novembra 2017 v mimoriadnom termíne číslo : 353/a**

Rôzne - poslanecký návrh

Miestne zastupiteľstvo Mestskej časti Košice-Sídlisko KVP

**viaže** nepoužité (ušetrené) finančné prostriedky (rozdiel medzi skutočnosťou a rozpočtom) vo funkčnej klasifikácii 01. 1. 1, podpoložke 637026 - Odmeny a  príspevky v  Programe 1 : Plánovanie, manažment a  kontrola, Prvku 1. 1. 3: Činnosť samosprávnych orgánov MČ s  tým, že tieto nebudú použité v rámci zmien rozpočtu na iný účel, než boli pôvodne rozpočtované.

Ing. Alfonz Halenár, v. r.

starosta mestskej časti

Podpísal dňa : 29. 11. 2017

Za správnosť : JUDr. Magdaléna Balážová

**Miestne zastupiteľstvo Mestskej časti Košice-Sídlisko KVP**

**U z n e s e n i e**

**z pokračovania XXX. rokovania Miestneho zastupiteľstva Mestskej časti Košice-Sídlisko**

**KVP zo dňa 28. novembra 2017 v mimoriadnom termíne číslo : 353/b**

Rôzne - poslanecký návrh

Miestne zastupiteľstvo Mestskej časti Košice-Sídlisko KVP

**schvaľuje**

zmeny a doplnenia Zásad nakladania s finančnými prostriedkami Mestskej časti Košice-Sídlisko KVP podľa predloženého návrhu .

Ing. Alfonz Halenár

starosta mestskej časti

Podpísal dňa : -

Za správnosť : JUDr. Magdaléna Balážová

Výkon tohto uznesenia starosta Mestskej časti Košice–Sídlisko KVP podľa § 13 ods. 6 zákona SNR č. 369/1990 Zb. o obecnom zriadení v znení neskorších predpisov pozastavuje dňa 07.12.2017 pretože sa domnieva, že je pre mestskú časť zjavne nevýhodné.

Dôvody zjavnej nevýhodnosti:

Z dôvodu vykonateľnosti, musí byť uznesenie miestneho zastupiteľstva formulované určito, jasne a zrozumiteľne. Pri predložení originálu uznesenia na podpis, nebol starostovi Ing. Alfonzovi Halenárovi predložený návrh Zásad nakladania s finančnými prostriedkami Mestskej časti Košice

-Sídlisko KVP so špecifikáciou, akých zmien a doplnení sa predložený návrh týka.

Ing. Alfonz Halenár, v. r.

starosta mestskej časti

**Miestne zastupiteľstvo Mestskej časti Košice-Sídlisko KVP**

**U z n e s e n i e**

**z pokračovania XXX. rokovania Miestneho zastupiteľstva Mestskej časti Košice-Sídlisko**

**KVP zo dňa 28. novembra 2017 v mimoriadnom termíne číslo : 353/c**

Rôzne - poslanecký návrh

Miestne zastupiteľstvo Mestskej časti Košice-Sídlisko KVP

**volí**

za člena Finančnej komisie a rozvoja mestskej časti a podnikania z radov poslancov Ing.Ivana Harajdu, bytom Zombova 31.

Ing. Alfonz Halenár, v. r.

starosta mestskej časti

Podpísal dňa : 29. 11. 2017

Za správnosť : JUDr. Magdaléna Balážová

**Miestne zastupiteľstvo Mestskej časti Košice-Sídlisko KVP**

**U z n e s e n i e**

**z pokračovania XXX. rokovania Miestneho zastupiteľstva Mestskej časti Košice-Sídlisko**

**KVP zo dňa 28. novembra 2017 v mimoriadnom termíne číslo : 353/d**

Rôzne - poslanecký návrh

Miestne zastupiteľstvo Mestskej časti Košice-Sídlisko KVP

**žiada** miestny úrad,

aby vypracoval koncepciu bezbariérovosti priechodov pre chodcov v  celej MČ Košice - Sídlisko KVP a realizoval ju v roku 2018.

Ing. Alfonz Halenár, v. r.

starosta mestskej časti

Podpísal dňa : 29. 11. 2017

Za správnosť : JUDr. Magdaléna Balážová