***Informatívna správa***

***zo XVII rokovania Mestského zastupiteľstva zo dňa 18.09.2017***

***Zloženie sľubu náhradníka na uprázdnený mandát poslanca mestského zastupiteľstva***

Mestské zastupiteľstvo

A. vzalo na vedomie

1. zánik mandátu poslanca Mestského zastupiteľstva v Košiciach (ďalej len „mestské

zastupiteľstvo“) Mgr. Igora Sidora, PhD., MBA z dôvodu vzdania sa mandátu poslanca

dňa 4. 7. 2017,

2. nastúpenie Mgr. Lucie Gurbáľovej ako náhradníka na uprázdnený mandát poslanca mestského

zastupiteľstva vo volebnom obvode č. 5;

B. konštatuje zloženie zákonom predpísaného sľubu poslanca mestského zastupiteľstva Mgr. Lucie

Gurbáľovej.

***2. zmena programového rozpočtu mesta Košice na rok 2017***

MZ schválilo

**A.** 2. zmenu programového rozpočtu mesta Košice na rok 2017

Príjmová časť

Bežné príjmy + 1 088 173 €

Poplatok za uloženie odpadu + 941 000 €

Transfery v rámci verejnej správy - ŠR - vzdelávanie + 147 173 €

Výdavková časť

Bežné výdavky - 69 607 €

Program 1: Sociálne mesto + 80 500 €

Program 2: Mesto kultúry a športu + 49 000 €

Program 3: Životné prostredie + 170 000 €

Program 4: Vzdelávanie + 640 893 €

Program 5: Doprava - 890 000 €

Program 6: Bezpečnosť - 120 000 €

Kapitálové výdavky + 2 170 400 €

Program 1: Sociálne mesto + 10 400 €

Program 5: Doprava + 1 410 000 €

Program 7: Služby občanom + 750 000 €

Finančné operácie

Príjmové finančné operácie + 4 610 000 €

Z predaja majetkových účastí + 4 610 000 €

Prebytok rozpočtu + 3 597 380 €

B. Účelové finančné prostriedky pre mestské časti nasledovne:

a) opatrovateľská služba vo výške 15 000 €

pre: terénna služba

MČ Dargovských hrdinov 2 400 €

MČ Sever 4 500 €

MČ Juh 5 900 €

MČ Západ 2 200 €

b) účelové finančné prostriedky pre jednotlivé mestské časti na rozvojové projekty: 25 000 € pre

MČ – Barca, Džungľa, Kavečany, Lorinčík, Vyšné Opátske, Košická Nová Ves, Krásna,

Myslava, Pereš, Poľov, Šebastovce, Šaca, Ťahanovce, Luník IX a 50 000 € pre MČ –

Dargovských hrdinov, Juh, Nad jazerom, Staré Mesto, Západ, Sídlisko Ťahanovce, Sever,

Sídlisko KVP.

Finančné prostriedky budú prerozdeľované na základe žiadostí mestských častí s uvedením účelu použitia a po ich akceptácii na rozvojové projekty. Účelové transfery na verejnoprospešné účely budú poukazované priebežne po predložení vyúčtovania formou faktúr a iných daňových dokladov.

Všetky schválené účelové finančné prostriedky pre mestské časti podliehajú finančnému zúčtovaniu v rozpočtovom roku.

Prílohou uznesenia sú tabuľky 2. zmeny programového rozpočtu mesta Košice na rok 2017.

*Dotácie na mládežnícky šport - futbal*

MZ schválilo v zmysle uznesenia Mestského zastupiteľstva v Košiciach č. 577 zo dňa 12.12.2016 schváleného Programového rozpočtu mesta na rok 2017, v programe 2 Mesto kultúry a športu, podprogram 9, aktivita 4 - Podpora mládežníckeho futbalu (v zmysle VZN mesta Košice č. 76):

a) Dotácie vo výške 10 000,- Eur pre: FK Galaktik, KAC Jednota Košice a FK Košická Nová Ves.

Celkom 30 000,- Eur.

b) Dotácie vo výške 3 000,- Eur pre: FA Benecol, TJ FK Vyšné Opátske, FK Krásna, FK Junior

Šaca a Slávia TU Košice. Celkom 15 000,- Eur.

c) Dotácie vo výške 1 660,- Eur pre: FK Junior Košice, ŠK Pyramída a TJ Lokomotíva. Celkom

4 980,- Eur.

d) Sumu 70 000,- Eur presunúť na kapitálové výdavky, ktoré budú využité na infraštruktúru pre

mládežnícky futbal - futbalové ihriská a ich vybavenie na ZŠ Užhorodská, ZŠ Požiarnická, ZŠ

Družicová a ZŠ Mládežnícka. Výška investícií bude stanovená v zmysle podmienok verejného

obstarávania.

***VZN mesta Košice Určenie názvu ulíc „Ulica Skalická“, „Ulica Svätovavrinecká“, „Ulica***

***Malokarpatská“***

MZ schválilo Všeobecne záväzné nariadenie mesta Košice Určenie názvu ulíc „Ulica Skalická“,

„Ulica Svätovavrinecká“, „Ulica Malokarpatská“ podľa predloženého návrhu.

***VZN mesta Košice Určenie názvu ulíc „Ulica na Košarisku“, „Hríbová ulica“, „Kozáková ulica“, „Ulica pod Hájmi“, „Lúčnicová ulica“, „Plávková ulica“, „Bedľová ulica“***

MZ schválilo Všeobecne záväzné nariadenie mesta Košice Určenie názvu ulíc „Ulica na Košarisku“, „Hríbová ulica“, „Kozáková ulica“, „Ulica pod Hájmi“, „Lúčnicová ulica“, „Plávková

ulica“, „Bedľová ulica“ podľa predloženého návrhu.

***VZN mesta Košice Určenie názvu ulice „Ulica na Grunte“***

MZ schválilo Všeobecne záväzné nariadenie mesta Košice Určenie názvu ulice „Ulica na Grunte“

podľa predloženého návrhu.

***VZN mesta Košice Určenie názvu ulice „Ulica pri plavárni“ a verejných priestranstiev „Feldov park“, „Račkov park“***

MZ schválilo Všeobecne záväzné nariadenie mesta Košice Určenie názvu ulice „Ulica pri plavárni“

a verejných priestranstiev „Feldov park“, „Račkov park“ podľa predloženého návrhu.

***VZN mesta Košice o poskytovaní dotácií z rozpočtu mesta Košice***

MZ schválilo Všeobecne záväzné nariadenie mesta Košice o poskytovaní dotácií z rozpočtu mesta Košice podľa predloženého návrhu s nasledovnými pripomienkami:

1. V § 6 ods. 2 písm. h) sa odkaz „5)“ označuje ako odkaz „6)“ a vypúšťajú sa slová „(najmä

výroková časť exekučného titulu)“.

2. V § 12 ods. 1 sa za slovo „od“ vkladá slovo „ukončenia“.

***Zmeny VZN mesta Košice č. 138 o poskytnutí finančných prostriedkov na mzdy a prevádzku základným umeleckým školám, jazykovým školám, materským školám a školským zariadeniam***

MZ schválilo zmeny Všeobecne záväzného nariadenia mesta Košice č. 138 o poskytnutí finančných prostriedkov na mzdy a prevádzku základným umeleckým školám, jazykovým školám, materským školám a školským zariadeniam podľa predloženého návrhu.

***Predloženie žiadosti o NFP v rámci Integrovaného regionálneho operačného programu, prioritnej osi 4 - Zlepšenie kvality života v regiónoch s dôrazom na životné prostredie a***

***špecifického cieľa 4.3.1. pre projekt: Hluková mapa pre Mesto Košice***

MZ schválilo

a) predloženie Žiadosti o nenávratný finančný príspevok (ŽoNFP) za účelom realizácie projektu

s názvom: „Hluková mapa pre Mesto Košice“ realizovaného v rámci výzvy č. IROP-PO4-

SC431-2017-16, vo výške celkových oprávnených výdavkov projektu 411 000,- Eur s DPH,

ktorého ciele sú v súlade s platným územným plánom mesta Košice a platným programom

rozvoja mesta,

b) zabezpečenie realizácie projektu v súlade s podmienkami poskytnutia pomoci,

c) zabezpečenie finančných prostriedkov na spolufinancovanie realizovaného projektu vo výške

rozdielu celkových oprávnených výdavkov projektu a poskytnutého nenávratného finančného

príspevku (NFP) v súlade s podmienkami poskytnutia pomoci, t.j. min. vo výške 5 % z

celkových oprávnených výdavkov – t.j. 20 550,- Eur s DPH,

d) zabezpečenie financovania prípadných neoprávnených výdavkov, ktoré budú nevyhnutné pre

realizáciu projektu z rozpočtu mesta Košice, e) zabezpečenie financovania udržateľnosti

projektu minimálne 5 rokov po ukončení realizácie projektu.

**Zverenie nehnuteľného majetku vo vlastníctve mesta Košice do správy ZŠ Drábova 3, Košice**

MZ schválilo zverenie nehnuteľného majetku vo vlastníctve mesta Košice do správy Základnej školy Drábova 3, Košice, a to: - pozemok parcela č. 3679/5 vo výmere 2589 m², druh pozemku zastavané plochy a nádvoria, v obstarávacej cene 1 320,39 Eur, evidovaný ako parcela reg. „C“, - pozemok parcela č. 3679/6 vo výmere 354 m², druh pozemku zastavané plochy a nádvoria, v obstarávacej cene 180,54 Eur, evidovaný ako parcela reg. „C“, ktorý sa nachádza v katastrálnom území Grunt, obec: Košice – Sídlisko KVP, okres: Košice II, evidovaný Okresným úradom,

katastrálnym odborom v Košiciach na LV č. 3.

***Nájom z dôvodu hodného osobitného zreteľa pre Železničnú spoločnosť Slovensko, a.s., za účelom realizácie projektu „Automatická požičovňa mestských bicyklov v meste Košice –***

***bikesharing“ z prostriedkov IROP***

MZ schválilo prenájom častí nehnuteľností pozemkov C KN pre jedno bikesharingové stanovište

vo výmere 30 m² nasledovne:

1. Komenského, k. ú. Severné Mesto, parcela č. 2809,

2. Tyršovo nábrežie, k. ú. Letná, časti parciel č. 3468/1 a č. 8183,

3. Staničné námestie, k .ú. Stredné Mesto, parcela č. 2058/1,

4. Protifašistických bojovníkov, k. ú. Stredné Mesto, parcela č. 2573/13,

5. Šrobárová, k. ú. Stredné Mesto, parcela č. 2524,

6. Magistrát mesta Košice, k. ú. Terasa, parcela č. 545/16,

7. Hlavná pred Dargovom, k. ú. Stredné Mesto, parcela č. 2606/1,

8. Požiarnická, k. ú. Južné mesto časť parcely č. 3109/68 a k. ú. Skladná časť parc. č. 2628/13,

9. Kasárenské námestie, k. ú. Stredné Mesto, parcela 690/1,

10. Festivalové námestie, k. ú. Huštáky, parcela č. 459,

11. Kuzmányho, k .ú. Huštáky, parcela č. 3811/8,

12. Medická, k. ú. Terasa, parcela č. 1856/12,

13. Čsl. Armády, k. ú. Huštáky, časti parciel č. 3794/4, č. 3794/2, č. 3794/5, 14. Tr. SNP, k. ú. Terasa, parcela č. 3801/3,

t. z. celý predmet nájmu 420 m² pre 14 bikesharingových stanovíšť,

z dôvodu hodného osobitného zreteľa, pre Železničnú spoločnosť Slovensko, a.s., Rožňavská 1, Bratislava, IČO: 35914939, ako pozemkov, na ktorých by mala byť z prostriedkov IROP, ktorých prijímateľ bude ŽSS, a.s., Bratislava realizovaná stavba „Automatická požičovňa mestských

bicyklov v meste Košice – bikesharing“,

doba nájmu: určitá – 7 rokov, cena za prenájom: 1,- €/rok za celý predmet nájmu.

Prenájom predmetu nájmu je z dôvodu hodného osobitného zreteľa (§ 9a ods. 9 písm. c) zákona č. 138/1991 Zb.), pretože budúci nájomca – Železničná spoločnosť Slovensko, a.s., Rožňavská 1, Bratislava, IČO: 35914939 zrealizuje, bude prevádzkovať a zabezpečovať personálne obsadenie

a údržbu verejno-prospešnej stavby „Automatická požičovňa mestských bicyklov v meste Košice –

bikesharing“ bez nároku na rozpočet mesta Košice.

***Rozšírenie predmetu nájmu pre občianske združenie ENJOY THE RIDE v k. ú. Grunt –***

***„Freestyle Academy“***

MZ schválilo rozšírenie predmetu nájmu aktuálnej nájomnej zmluvy č. 2012000702 zo dňa 02.04.2012 s občianskym združením ENJOY THE RIDE, Košice, IČO: 42108942 o výmeru 6209 m2 z parcely C KN č. 1624/524, k. ú. Grunt s nájomným vo výške 1,- €/rok/celý predmet nájmu z dôvodu hodného osobitného zreteľa na dobu určitú 7 rokov titulom realizácie stavby „Freestyle

Academy“.

Prenájom predmetu nájmu je z dôvodu hodného osobitného zreteľa (§ 9a ods. 9 písm. c) zákona č. 138/1991 Zb.), pretože budúci nájomca – ENJOY THE RIDE, Košice, IČO: 42108942 zrealizuje, bude prevádzkovať, zabezpečovať personálne obsadenie a údržbu verejno-prospešnej stavby „Freestyle Academy“ bez nároku na rozpočet mesta Košice, a táto bude slúžiť na pestovanie zdravého životného štýlu a športové vyžitie obyvateľov sídliska, prípadne i celého mesta.

http://www.kosice.sk/uznesenia\_rokovania\_mz.php?id=153

­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Košice 5. októbra 2017

Spracovala: Anna Galliková

právne oddelenie